**PROGRAM *BAYER’S 2018 SAFE USE AMBASSADOR* 2018**

Pada 06 Oktober 2018 telah berlangsung program *Training of Trainer: Bayer Safe Use Ambassador* di Universiti Teknologi MARA (UiTM) Cawangan Melaka Kampus Jasin. Program ini merupakan anjuran Bayer Co. (Malaysia) Sdn. Bhd. dengan kerjasama Fakulti Perladangan dab Agroteknologi (FPA) yang melibatkan seramai 90 orang pelajar daripada semester 3, 5 dan 6 terdiri daripada program Ijazah Sarjana Muda Teknologi dan Pengurusan Ladang (AT220), Ijazah Sarjana Muda Agroteknologi (Kepujian) Agronomi (AT222) dan Ijazah Sarjana Muda Sains dalam Agroteknologi (Kepujian) Bioteknologi Tumbuhan (AT226). Tujuan program ini adalah untuk memberi kesedaran kepada pelajar tentang cara yang selamat dalam pengendalian bahan kimia semasa di lapangan.

Di akhir program ini, para pelajar layak untuk menyertai pertandingan *Bayer Safe Use Ambassador* yang dianjurkan oleh Bayer Co. sendiri. Penyertaan para pelajar memerlukan pelajar untuk mendekati petani-petani dan berkongsi maklumat kepada mereka mengenai kaedah pengendalian bahan kimia yang selamat. Seterusnya, para pelajar perlu menghasilkan sebuah video mengikut kreativiti masing-masing bagi mengetengahkan penggunaan bahan kimia secara selamat. Pertandingan ini melibatkan penyertaan pelajar dari Universiti-Universiti seluruh Malaysia.

Antara penyertaan peserta-peserta lain seluruh Malaysia, Ariff Ikhwan bin Ariffin dari FPA telah terpilih sebagai pemenang bagi pertandingan tersebut dan berpeluang untuk mewakili Malaysia ke Pusat Bayer di Jerman pada 13 sehingga 17 Mei 2019. Selain saudara Ariff Ikhwan bin Ariffin, pertandingan ini turut disertai oleh Muhammad Nazri bin Zainal Abidin, Muhammad Izuddin bin Sabar dan Nellysa Nursyafira binti Amiruddin

Oleh yang demikian, satu majlis penganugerahan daripada pihak Bayer Co. (Malaysia) Sdn. Bhd. telah diadakan di Bahagian Hal Ehwal Akademik, Aras 4, Bangunan Canseleri, Tunku Syed Sirajuddin, UiTM Shah Alam dan majlis ini telah disempurnakan oleh Timbalan Naib Canselor Akademik & Antarabangsa, Prof. TS. Dr. Haji Mohamad Kamal bin Haji Harun, FASc manakala Bayer diwakili oleh Regulatory Science Manager & SEA Coordinator, Ms. Ho Mei Choo dan Regulatory Science Officer, Puan Norhana binti Mohamad bagi menghargai penyertaan dan pencapaian oleh pelajar FPA.Turut hadir sama Dekan FPA, Prof. Madya Dr. Asmah Awal, Timbalan Dekan Hal Ehwal Akademik, Dr. Alawi Hj. Bin Sulaiman, Timbalan Dekan Hal Ehwal Pelajar, Cik Nodiana binti Ibrahim, Timbalan Dekan Penyelidikan dan Jaringan Industri, Dr. Shamsiah binti Abdullah, Koordinator Korporat, Dr. Fazleen binti Abdul Fatah, Koordinator Program AT222, Puan Wan Natasya binti Wan Ahmed, Koordinator AT226, Cik Hamizah binti Othman dan Koordinator Kepimpinan dan Pembangunan Pelajar, Norazlina binti Abu Sari.